Държавен вестник, бр. 60, 2015 г., стр. 127

БРОЙ  60	
Д Ъ Р Ж А В Е Н  В Е С Т Н И К 	
СТР.  127  
РЕШЕНИЕ № 561
ОТ 29 ЮЛИ 2015 Г.
за предоставяне на концесия за добив на под­
земни богатства по чл. 2, ал. 1, т. 5 от Закона 
за подземните богатства – строителни мате­
риали – трахити, от находище „Брешнела“, 
разположено в землището на с. Равадиново, 
община Созопол, област Бургас, на „Евро­
проект“ – ЕООД, Бургас
На основание чл. 54, ал. 5 и 6 във връзка 
с чл. 5, т. 3, чл. 6, ал. 3 и чл. 29 от Закона 
за подземните богатства, чл. 95е, ал. 1 от 
Закона за концесиите във връзка с чл. 71 от 
Закона за подземните богатства (ЗПБ), § 63 
от преходните и заключителните разпоредби 
на Закона за изменение на Закона за забрана 
на химическото оръжие и за контрол на ток­
сичните химически вещества и техните пре­
курсори (ДВ, бр. 14 от 2015 г.) и мотивирано 
предложение на министъра на енергетиката
МИНИСТЕРСКИЯТ СЪВЕТ
Р Е Ш И :
1. Предоставя концесия за добив с предмет 
експлоатация на подземни богатства по чл. 2, 
ал. 1, т. 5 ЗПБ – строителни материали – тра­
хити, представляващи изключителна дър­
жавна собственост, от находище „Брешнела“, 
разположено в землището на с. Равадиново, 
община Созопол, област Бургас. Добивът се 
извършва със средства на концесионера и на 
негов риск. 
2. Определя концесионна площ с размер 
244 618 кв. м, която съвпада с площта на на­
ходище „Брешнела“ и е индивидуализирана 
с координатите на точки от № 1 до № 11 в 
координатна система „1970 г.“ съгласно при­
ложението.
3. Определя срок на концесията 25 годи­
ни. Началният срок на концесията е датата 
на влизане в сила на концесионния договор.
4. Концесионният договор влиза в сила 
от датата на подписването му от страните 
и представянето на банковата гаранция по 
т. 8.1.1. 
5. Определя пряко за концесионер „Европро­
ект“ – ЕООД, Бургас – титуляр на Удостовере­
ние за търговско откритие № 0452/29.02.2012 г., 
издадено от министъра на икономиката, 
енергетиката и туризма. 
6. Концесията да се осъществява при след­
ните условия:
6.1. Добивът на подземното богатство по т. 1 
се осъществява след съгласуване от министъра 
на енергетиката на проектите и плановете 
по т. 7.2.3, изготвени въз основа на мерките 
и условията в Решение № 12-8/28.12.2011 г. 
на директора на Регионалната инспекция по 
околната среда и водите (РИОСВ) – Бургас. 
6.2. При експлоатацията на подземните 
богатства да се спазват нормативните изиск­
вания, свързани с опазването на земните 
недра, околната среда, водите, човешкото 
здраве, защитените със закон територии и 
обекти, културните ценности, националната 
сигурност, отбраната на страната и обществе­
ния ред, пътищата и пътната инфраструктура 
от Републиканската пътна мрежа.
6.3. Правата и задълженията по концеси­
ята да не се прехвърлят на трети лица освен 
с разрешение на Министерския съвет при 
условията и по реда на действащото законо­
дателство.
6.4. При осъществяване на концесията и 
на свързаните с нея дейности концесионерът 
е длъжен:
6.4.1. да спазва изискванията за осигуряване 
на здравословни и безопасни условия на труд;
6.4.2. да извършва всички дейности по 
предоставената концесия в съответствие с 
установените технически и технологични 
стандарти;
6.4.3. да не изгражда сгради и трайни 
съоръжения върху земята, на която или под 
която е находището на подземни богатства;
6.4.4. да спазва указанията, давани от ми­
нистъра на енергетиката при съгласуване на 
проектите;
6.4.5. да изпълнява одобрените и изискващи 
се рекултивационни мероприятия;
6.4.6. да не разкрива и предоставя на трети 
лица документация и информация по чл. 13 
ЗПБ, свързана с обекта на концесията, без 
изрично писмено съгласие от министъра на 
енергетиката.
6.5. За упражняване на правата и изпъл­
нение на задълженията по концесията не се 
изискват задължителни подобрения в нахо­
дището.
6.6. Концесионерът може да упражнява 
правата, произтичащи от предоставената 
концесия, само върху земя от концесионна­
та площ, върху която е придобил съответни 
права и е променил предназначението є при 
условията и по реда на действащото зако­
нодателство.
6.7. Концесионерът може да осъществява 
дейност върху концесионната площ въз основа 
на одобрен и влязъл в сила подробен устрой­
ствен план, който включва концесионната 
площ и пътните връзки между площта на 
находището и местните и/или републикан­
ските пътища.
7. Определя основните права и задължения 
по концесията, както следва:
7.1. Основни права на концесионера:
7.1.1. да добива подземни богатства – стро­
ителни материали – трахити, от находището 
по т. 1;